open-index/open-wikipedia-markdown huggingface dataset:
Սուրբ Սահակ եկեղեցի

**Սուրբ Սահակ եկեղեցի**, գտնվում է Արմավիրի մարզի Տանձուտ գյուղում, կառուցվել է 1912 թվականին Տանձուտ գյուղի բնակիչների ջանքերով։
Խորհրդային շրջանում այն դարձել է լքված տաճար՝ վերածվելով հացահատիկի պահեստի։ Մոտ 1937 թվականից մինչև 1990-ականները եկեղեցին որպես Աստծո տուն չի գործել։ Այնուհետև 1996 թ. Գարեգին Ա Ամենայն Հայոց Կաթողիկոսի կարգադրությամբ ու օրհնությամբ եկեղեցին վերաբացվում և վերաօծվում է։ 1997 թվականին եկեղեցու վերակառուցումը հանձն են առնում ամերիկահայ բարերար Մարգար Սահմանյանը և Ստեփանյան եղբայրները։
Եկեղեցին վերաօծվում է 1997 թվականի նոյեմբերի 6-ին Տեր Ասողիկ եպիսկոպոս Արիստակեսյանի ձեռամբ։ Այժմ այն պատկանում է Արմավիրի մարզի գործող եկեղեցիների շարքին։
Եկեղեցու հոգևոր հովիվն է Տեր Մովսես քահանա Աշուրյանը։

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Արմավիրի թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Չիմամանդա Նգոզի Ադիչի

**Չիմամանդա Նգոզի Ադիչի** (, ), նիգերիացի նովելիստ։ Նրան անվանել են «ամենանշանավորը անգլախոս երիտասարդ հեղինակներից, ում հաջողվում է նոր սերնդին ներքաշել Աֆրիկյան գրականության մեջ»։

## Անձնական կյանք և կրթություն
Ադիչին, ով ծնվել է Էնուգու քաղաքում, մեծացել է հարավարևելյան Նիգերիայի Նսուկկա համալսարանային քաղաքում, որտեղ տեղակայված է Նիգերիայի համալսարանը։

Ադիչին սովորել է բժշկություն և դեղագործություն Նիգերիայի համալսարանում. Այս շրջանում նա խմբագրել է համալսարանի կաթոլիկ բժշկական ուսանողների The compass (Կողմանցույցը) ամսագիրը։ 19 տարեկան հասակում Ադիչին մեկնեց ԱՄՆ՝ սովորելու քաղաքագիտություն և միջազգային հարաբերություններ Ֆիլադելֆիայի Դրեքսելի Համալսարանում։

2003 թվականին ստացել է մագիստրոսի կոչում ստեղծագործ շարադրանքի բնագավառում Ջոնս Հոփքինսի Համալսարանում։ 2008 թվականին ստացել է մագիստրոսի կոչում Արվեստը Աֆրիկյան գիտություններում բնագավառում Եյլի համալսարանից։

## Ծանոթագրություններ

Կատեգորիա:20-րդ դարի կին գրողներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի կին դրամատուրգներ
Կատեգորիա:Ամերիկացի մանկավարժներ
Կատեգորիա:Ամերիկացի պատմվածքագիրներ
Կատեգորիա:Անգլալեզու բանաստեղծներ
Կատեգորիա:Անիսֆիլդ Վուլֆ գրքային մրցանակի դափնեկիրներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Եյլի համալսարանի շրջանավարտներ
Կատեգորիա:Կանանց իրավունքների իրավապաշտպաններ
Կատեգորիա:Նիգերիացի գրողներ
Կատեգորիա:Նիգերիացի վիպասաններ
Կատեգորիա:Նիգերիացի ֆեմինիստներ
Կատեգորիա:Ջոն Հոփքինսի համալսարանի շրջանավարտներ
Կատեգորիա:Ֆեմինիստ գրողներ
Գորիից եկած աղջիկը

**«Գորիից եկած աղջիկը»** (), 2012 թվականին ռեժիսոր Էկա Պապիաշվիլիի նկարահանած վրացական ֆիլմ։

2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Կորիզ» ծրագրում։

## Սյուժե
Ֆիլմը պատմում է Հարավային Օսիայից փախած դեռատի աղջիկա՝ Թամարիի և ռուսական ծագմամբ տղայի՝ Դաթոյի հարաբերությունների մասին։ Դպրոցի առաջին իսկ օրը Թամարիին նստեցնում են Դաթոյի կողքին, ով առիթը բաց չի թողնում նեղացնելու աղջկան և փչացնելու այն ամենը, ինչը թանկ է նրա համար։ Ապաստանելով վրացական փոքրիկ գյուղում, պատրաստվում է իր առաջին օրվան նոր դպրոցում։ Բայց երբ աղջիկը մերժում է Դաթոյի ներողության սկզբնական փորձերը, Դաթոն ստիպված է նոր ձև գտնել Թամարիի սիրտը շահելու համար։

## Դերեր
* Նուցի Խափթանի
* Կատի Լորթքիփանիձե
* Վախթանգ Չաչանիձե
* Դաթունա Գուլեդանի

## Մրցանակներ
* Պատվավոր հիշատակում, Օբերհաուզենի միջազգային կինոփառատոն, Գերմանիա, 2012 
* Լավագույն երիտասարդական ֆիլմ, «Նորմանդիան և աշխարհը» կինոփառատոն, Ֆրանսիա, 2012 
* Հանդիսատեսի մրցանակ, «Կարճ ֆիլմեր լուսնի լույսի տակ» (Shorts at Moonlight) կինոփառատոն, Գերմանիա, 2012
* Ֆրիդրիխ Վիլհելմ Մուռնաուի անվան մրցանակ, Գերմանիա, 2013 
* Պատվավոր հիշատակում, Mamers en Mars կինոփառատոն, Ֆրանսիա, 2013

## Ծանոթագրություններ

## Արտաքին հղումներ
* Ֆիլմը imdb.com կայքում
* გოგონა გორიდან 

Կատեգորիա:2012 ֆիլմեր
Կատեգորիա:Էկա Պապիաշվիլու ֆիլմեր
Կատեգորիա:Վրացական ֆիլմեր
Աթոյան փողոց (Երևան)

**Աթոյան փողոց**, փողոց Երևանի Էրեբունի վարչական շրջանում։ Քաղաքային նշանակության փողոց է։

## Տվյալներ
Սկսվում է Ռոստովյան փողոցից (դառնալով Բելինսկու փողոցի շարունակություն), ձգվում հարավարևելյան ուղղությամբ և հասնում Այվազովսկու փողոց։

Խորհրդային տարիներին սկզբում կոչվել է Նոր Արեշի 10-րդ փողոց, այնուհետև, ի պատիվ հայ ռազմական գործիչ Հակոբ Աթոյանի, ստացել է ներկայիս անվանումը։

## Հատվող փողոցներ
* Մուրացանի փողոցի նրբանցք
* Նոր Արեշի 3-րդ փողոց
* Նոր Արեշի 5-րդ փողոց
* Աթոյան փողոցի անցուղի
* Նոր Արեշի 11-րդ փողոց
* Էրեբունու փողոց
* Նոր Արեշի 15-րդ փողոց
* Նոր Արեշի 17-րդ փողոց
* Նոր Արեշի 19-րդ փողոց

## Պատկերասրահ

Atoyan street, Yerevan 02.jpg
Atoyan street, Yerevan 03.jpg


## Տես նաև
* Երևանի փողոցների ցանկ
* Երևանի վարչական բաժանում

## Ծանոթագրություններ

## Աղբյուրներ
* Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
* 

Կատեգորիա:Երևանի փողոցներ
Կամպո դե Ֆիորի

**Կամպո դե Ֆիորի** (*Campo de' Fiori*, բառացի՝ «ծաղիկների դաշտ»), ուղղանկյունաձև տարածք Հռոմի կենտրոնում՝ Նավոնայի ապարանքի և Ֆերենեզե հրապարակի կիսաճանապարհին։

Միջնադարում այդ տարածքը Օրսինի ընտանիքի տիրապետության տակ էր և մինչ XV դարը մնացել է կիսակառույց վիճակում։ Չնայած որ Բարմենտեն այդ թաղամասում հիմնեց մեծագույն պալացցո դելա Կանելլերիա, հրապարակի և մեր օրերում վերջնականապես կառուցված չէ. այնտեղ տեղակայված են իջևանատներ ու առևտրականների տներ (հրապարակում մինչ օրս էլ կատարվում է բանջարեղենի և ձկան առևտուր)։

Այն մասին, որ Կամպո դեյ Ֆիորիում երկար ժամանակ անցկացվել են հրապարակային մահապատիժներ, հիշեցնում է Ջորդանո Բրունոյի արձանը, որը տեղադրվել է 1889 թվականին այնտեղ, որտեղ խարույկ է բարձրացվել փիլիսոփան։

## Նշումներ


## Ծանոթագրություններ

Կատեգորիա:Հռոմի տեսարժան վայրեր
Էկա Պապիաշվիլի

**Էկա Պապիաշվիլի** (; 1976, Բոլնիս), վրացի կինոռեժիսոր, սցենարիստ։

## Կենսագրություն
Էկա Պապիաշվիլին ծնվել է Վրաստանի Բոլնիս քաղաքում։ Ֆրայբուրգում (Գերմանիա) ուսանել է մարդաբանություն և ռեժիսուրա։ Աշխատել է կինոթատրոններում, ապա տարբեր նախագծերում եղել է ռեժիսորի ասիստենտ։

2014 թվականին նրա «Գորիից եկած աղջիկը» ֆիլմը ներկայացվել է «Ոսկե ծիրան» միջազգային կինոփառատոնի «Կորիզ» ծրագրում։

## Ֆիլմեր
**Սցենարիստ**
* 2015 թ. Բժիշկը (կարճամետրաժ) 
* 2015 թ. Մարդը Միջայից (վավերագրական) 
* 2012 թ. Գորիից եկած աղջիկը (կարճամետրաժ) 
**Ռեժիսոր**
* 2015 թ. Բժիշկը (կարճամետրաժ) 
* 2015 թ. Մարդը Միջայից (վավերագրական) 
* 2012 թ. Գորիից եկած աղջիկը (կարճամետրաժ) 
**Դերեր**
* 2005 թ. Սիրո բանտը (կարճամետրաժ)

## Ծանոթագրություններ

## Արտաքին հղումներ
* Էկա Պապիաշվիլիի մասին imdb.com կայքում

Կատեգորիա:1976 ծնունդներ
Կատեգորիա:Բոլնիս քաղաքում ծնվածներ
Կատեգորիա:Վրացի կինոռեժիսորներ
Կատեգորիա:Վրացի ռեժիսորներ
Կատեգորիա:Վրացի սցենարիստներ
Պուումալա

**Պուումալան **համայնք է Ֆինլանդիայում։

Այն գտնվում է Արևելյան Ֆինլանդիա նահանգում և մասն է կազմում Հարավային Սավոնիա մարզի։ Համայնքի բնակչությունը կազմում է 2,291 մարդ (30 Հունիս 2015) և զբաղեցնում է 1,237,70 քառ. կմ տարածք, որից 443,17 քառ. կմ-ն ջրային է։ Բնակչության խտությունը մեկ քառակուսի կիլոմետրի համար 2.88 է։&nbsp;

Համայնքը միալեզվակիր է՝ ֆիններեն։

## Տեսադարան

File:Puumala 01.JPG|
File:Puumala 02.JPG|
File:Puumala 03.JPG|
File:Puumala 04.JPG|


## Ծանոթագրություններ

Կատեգորիա:1868 թվականին հիմնադրված բնակավայրեր
Ֆուեֆուկի

**Ֆուեֆուկի** (), քաղաք Ճապոնիայում, գտնվում է Յամանասիի պրեֆեկտուրայում։ Քաղաքի մակերեսը կազմում է 201,92 կմ², բնակչությունը՝ 69 310 մարդ (2014), բնակչության խտությունը՝ 343,25 մարդ/կմ²։

## Աշխարհագրագան դիրք
Քաղաքը գտնվում է Հոնսյու կղզու վրա, Յամանասի պրեֆեկտուրայում, Տյուբույի շրջանում։ Սահմանակից է Կոֆու, Կոսյու, Յամանասի քաղաքների հետ։

## Ծանոթագրություններ

Կատեգորիա:Ճապոնիայի քաղաքներ
Դինոլա

**«Դինոլա»** (), 2013 թվականին ռեժիսոր և սցենարիստ Մարիամ Խաչվանիի նկարահանած վրացական ֆիլմ։

2014 թվականին ֆիլմը ներկայացվել է «Ոսկե ծիրան» միջազգային կինոփառատոնի «Կորիզ» ծրագրում։

## Սյուժե
Սվանեթի լեռներում խիստ օրենքը մորն ու զավակին հնարավորություն չի տալիս լինել միասին։

Դինայի կյանքի ուղեկիցը մահանում է և նա պետք է ամուսնանա առաջին այն մարդու հետ, ով կխնդրի իր ձեռքը՝ թողնելով ու հեռանալով իր երեխայից։

## Դերեր
* Նուցի Խափթանի
* Կատի Լորթքիփանիձե
* Վախթանգ Չաչանիձե
* Դաթունա Գուլեդանի

## Ծանոթագրություններ

## Արտաքին հղումներ
* Ֆիլմը imdb.com կայքում

Կատեգորիա:2013 ֆիլմեր
Կատեգորիա:Մարիամ Խաչվանիի ֆիլմեր
Կատեգորիա:Վրացական ֆիլմեր
Կատեգորիա:Վրացերեն ֆիլմեր
Սպիտակը սպիտակի վրա

**«Սպիտակը սպիտակի վրա»** («Սպիտակ քառակուսի», «Սպիտակ քառակուսին սպիտակ ֆոնի վրա»), Կազիմիր Մալևիչի կտավը, նկարել է 1918 թվականին։ Պատկանում է ռուսական անառարկայական գեղանկարչության ուղղվածությանը, որը Մալևիչն անվանել է սուպրեմատիզմ։ Սպիտակ քառակուսին Մալևիչի երեք սուպրեմատիկ քառակուսիներց մեկն է։ Մյուս երկուսն են՝ «Սև քառակուսի» և «Կարմիր քառակուսի»։

## Նկարագրություն
Կտավը նկարված է սպիտակ գույնի երկու երանգներով։ Նկարի ֆոնը պատկերված է ավելի տաք երանգով, իսկ քառակուսին՝ սառը երկնագույն երանգով։ Այն փոքր-ինչ թեքված է և գտնվում է վերին աջ անկյանն ավելի մոտ։ Այդպիսի դիրքը ստեղծում է շարժման պատրանք.

## Ստեղծման պատմություն
1918 թվականին Մալևիչը անցում է կատարում դեպի «սպիտակ սուպրեմատիզմի» շրջան։ Նկարվել է 1918 թվականին (այլ տվյալներով 1917 թվականին) և առաջին անգամ ցուցադրվել 1919 թվականին Մոսկվայում «Անառարկայական արվեստ և սուպրեմատիզմ» պետական ցուցահանդեսում։ 1927 թվականին «Սպիտակ քառակուսի»-ն ցուցադրվել է Բեռլինի ցուցահանդեսում, որից հետո մնացել Արևմուտքում։

## Նշանակություն
«Սպիտակ քառակուսի»-ն դարձավ անառարկայականության գագաթնակետը, որին հասավ Մալևիչը, քանի որ դժվար թե որևէ բան լինի ավելի անսյուժե և անառարկայական, քան սպիտակ քառակուսին սպիտակ ֆոնի վրա։ Նկարիչը խոստովանել է, որ սպիտակ գույնը հրապուրում է իրեն իր անսահմանությամբ և ազատությամբ։ «Սպիտակ քառակուսի»-ն հաճախ դիտարկվում է որպես մոնոխրոմ նկարչության առաջին օրինակներից մեկը։

Այս կտավը Մալևիչի այն եզակի կտավներից է, որը հեշտ հասանելի է եղել ամերիկյան հասարակության համար։ Հավանաբար այդ պատճառով է Ամերիկայում այս կտավը իր հանրաճանաչությամբ գերազանցում Մալևիչի մյուս ստեղծագործություններին, այդ թվում նաև «Սև քառակուսուն», և դիտարկվում է որպես սուպրեմատիզմի գագաթնակետ։
Անդրեյ Նակովի կարծիքով նախկին սովետական պետություններում «Սպիտակ քառակուսի»-ն իր հայտնիությամբ զիջում է Սևին հիմնականում այն պատճառով, որ «սպիտակ սուպրեմատիզմը» ասոցացվում է Սպիտակ շարժման հետ։ Բայց ինքը՝ Մալևիչը, ձգտել է հեռանալ սպիտակ բառի քաղաքական նշանակությունից և գրել է։

1919 թվականին ցուցահանդեսում ցուցադրված «սպիտակ սուպրեմատիզմի» աշխատանքները ավարտեցին նկարչական սուպրեմատիզմի զարգացման քառամյա շրջանը, և սուպրեմատիզմի նկարչական միջոցները սպառվեցին Մալևիչի համար, ինչի արդյունքում նա հայտնվեց ճգնաժամի մեջ։ Դա արտահայտվել է Մալևիչի դրամատիկ տեքստերից մեկում՝ «Սուպրեմատիզմի» մանիֆեստում։

## Տես նաև

* Սև քառակուսի
* Կարմիր քառակուսի
* Սև շրջան
* Սև խաչ (1915)
* Չորս քառակուսի

## Ծանոթագրություններ

## Գրականություն
* *Андреева Е.* Казимир Малевич. Черный квадрат. — СПб.: Арка, 2010. — 28 с. — (Серия «Тысяча и один шедевр»). — ISBN 978-5-91208-068-5 
* *К. Малевич.* Собрание сочинений в 5 томах. 

Կատեգորիա:1918 նկարներ
Կատեգորիա:Կազիմիր Մալևիչի նկարներ
Կատեգորիա:Նկարներ այբբենական կարգով
Կատեգորիա:Նյու Յորքի ժամանակակից արվեստի թանգարանի նկարներ
Քրիստինայի աշխարհը

**«Քրիստինայի աշխարհ»** (), ամերիկյան նկարիչ Էնդրյու Ուայեթի նկարներից մեկը։ Այն գտնվում է ԱՄՆ-ի Նյու Յորք քաղաքի Ժամանակակից արվեստի թանգարանի հավաքածուում։
Նկարում պատկերված է Քրիստինա Օլսոնը՝ Ուայեթի՝ Մեն նահանգի ամառանոցի հարևանուհին, ով, արտում նստած, նայում է իր տանը։ Քրիստինա Օլսոնը տառապում էր պոլիոմելիտի հետևանքներից, և նրա նպատակասլացությունը և ոգու ուժը ցնցել էին նկարչին։ Թեև նկարում պատկերված է Քրիստինայի կերպարը, սակայն բնորդուհին եղել է Ուայեթի կինը՝ Բետսի Ուայեթը։ Տունը, որին նայում է աղջիկը, Օլսենների ագարակն է, որը գտնվում է Մեն նահանգի Կուշինգ քաղաքում։ Կուշինգը եղել է նկարչի արվեստի գլխավոր թեմաներից մեկը. վերջինս ամբողջ կյանքում ամառային ամիսներին ապրել է այնտեղ։

## Ծանոթագրություններ

Կատեգորիա:Նկարներ այբբենական կարգով
Կատեգորիա:1948 նկարներ
Կատեգորիա:Նյու Յորքի ժամանակակից արվեստի թանգարանի նկարներ
Կատեգորիա:Էնդրյու Ուայեթի նկարներ
Ունթերմերցբախ

**Ունթերմերցբախ** (), կոմունա Գերմանիայում, Բավարիա երկրամասի Հասբերգե շրջանում։

Ենթարկվում է Ստորին Ֆրանկոնիայի վարչական շրջանին։ Բնակչության թիվը 2010 թ. դեկտեմբերի 31-ի տվյալներով կազմում է 1713 մարդ։
Զբաղեցնում է՝ 27,75 կմ² տարածք։ Պաշտոնական կոդ- 09 6 74 210։

## Արտաքին հղումներ
* Պաշտոնական կայք

Կատեգորիա:Գերմանիայի բնակավայրեր
Կուստոյի փողոց (Երևան)

**Կուստոյի փողոց**, փողոց Երևանի Էրեբունի վարչական շրջանում։

## Տվյալներ
Սկսվում է Ազատամարտիկների և Սասունցի Դավթի փողոցների հանգույցից և Լիոնի այգու կողքով հասնում Դավիթ Բեկի փողոց։

Անվանումը ստացել է ֆրանսիացի անվանի օվկիանոսագետ և ճանապարհորդ Ժակ Իվ Կուստոյի պատվին։

## Տես նաև
* Երևանի փողոցների ցանկ
* Երևանի վարչական բաժանում

## Ծանոթագրություններ

## Աղբյուրներ
* Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
* 

Կատեգորիա:Երևանի փողոցներ
Clan of Xymox

**Clan of Xymox**, երաժշտական խումբ, աշխատում է գոթիկ-ռոք և դարկվեյվ ոճերով, հիմնադրվել է 1983 թվականին Նեյմեյխենում՝ Նիդերլանդներում։ Խումբը իր անվանումը ստացել է իր հիմնադրի՝ դպրոցական մականունի և միակ անփոփոխ անդամի՝ Ռոնի Մորինգսի պատվին (*Xymox*՝ անգլ. *zymotic*, որը թարգմանվում է որպես «վարակիչ»)։

Իր գոյության ամբողջ ընթացքում Clan of Xymox-ը համեմատվել է այնպիսի հայտնի կատարողների հետ, ինչպիսիք են Joy Division, The Cure, Sisters of Mercy և Dead Can Dance, երաժշտական քննադատների կողմից ստացել է հակասական գնահատականներ։ Չնայած նրան, որ խումբը մեծ ճանաչման չի հասել և նույնիսկ առևտրական հաջողության, սակայան այն համարվում է դարկվեյվ երաժշտական ոճի վառ ներկայացուցիչներից մեկը և նրաց աշխատանքները ժամանակակից գոթիկ-ռոք, ինդաստրիալ և էմբիենտ կատարողների վրա մեծ ազդեցություն են թողել։

## Պատմություն
### Խմբի հիմնադրում և վաղ աշխատանքներ
left|thumb|200px|Ռոնի Մորինգս
Clan of Xymox երաժշտական խումբը կազմավորվել է Նեյմեյխենում՝ 1983 թվականին, վոկալիստ և կիթառիստ Ռոնի Մորինգսոնի և բասիստ Անկե Բոլբերտի կողմից, սակայն նրանց փաստացի պատմությունը սկսվում է 1984 թվականից, երբ խմբի անդամները տեղափոխվեցին Ամստերդամ և խմբի կազմում ավելացավ ստեղնահար Պիտեր Նոտենը։ Այդ կազմով Clan of Xymox-ը ձայնագրում է իր առաջին մինի ալբոմը՝ *Subsequent Pleasures* անվանումով և թողարկվում է 500 պատճենով։ Ռոնի Մորինգսը ռեստորանում հանդիպում է Բրենդան Փորիին, Լիզա Ջերարդին՝ Dead Can Dance-ից։ Մորինգսը այցելում է Dead Can Dance-ի համերգին և Բրենդան Փերիին է նվիրում *Subsequent Pleasures*-ի մի պատճենը։ Չնայած նրան, որ EP-ի հետ համագործակցության ժամանակ նյութերը շատ հեռու էին իր իդեալից, Փերրին գտնում է Сlan of Xymox-ի հեռանկարը և Dead Can Dance-ի բրիտանական շրջագայության ժամանակ հրավիրում է նաև հոլանդացիներին։ Այդ շրջագայությունը գրավում է սկսնակ երաժիշտ Իվո Ուոթսի և 4AD Records լեյբլի սեփականատիրոջ ուշադրությունը, որը հենց 1984 թվականին պայմանագիր է կնքում խմբի հետ։

1985 թվականին Clan of Xymox-ը 4AD-ում թողարկում է իր առաջին լիաֆորմատ ալբոմը, որի անունը համընկնսում է խմբի անվանը։ Այդ սկավառակը 1980-ականներին բավականին շատ քննարկվում է երաժշտաքննադատների կողմից և դառնում է խմբի հնչողության հիմքը։ «7th Time» երգը ստացել է Ջոն Պիլի բարձր գնահատականը, և Clan of Xymox կոմպոզիցիան երկու անգամ եթեր է հեռարձակվել՝ 1985 թվականի հունիսիին և նոյեմբերին։ «A Day» երգի հիման վրա տեսահոլովակ է նկարահանվել։

Խմբի երկրորդ ստուդիական ալբոմը թողարկվել է Medusa անվանումով՝ 1986 թվականին։ Այս սկավառակը մի քանի քննադատների կարծիքով եղել է Clan of Xymox-ի ամենալսված աշխատանքներից մեկը և դասվել է դարկվեյվի դասական ալբոմների շարքը։ Խմբի վաղ կոմպոզիցիաներից մեկը՝ «Muscoviet Musquito» երգը, դասվել է *Lonely Is an Eyesore* կոմպիլյացիայի մեջ։

## Ծանոթագրություններ

## Արտաքին հղումներ
* Clan of Xymox-ի պաշտոնական կայքը
* Պաշտոնական կայքը myspace.com-ում
* Clan Of Xymox

Կատեգորիա:1981 հիմնադրված երաժշտական խմբեր
Կատեգորիա:Ռոք խմբեր
Թագուհի Շահնազարյան

**Թագուհի Շահնազարյան** (**Թագուհի Շահնազարյան-Զարյան**, ), հայ դաշնակահարուհի։

## Կենսագրություն
Թագուհի Շահնազարյանը ծնվել է Կոստանդնուպոլսում՝ «Հայրենիք» օրաթերթի հիմնադիր, մտավորական և հանրային գործիչ Հովհաննես Շահնազարի եղբոր ընտանիքում։ Սովորել է Վենետիկի Բենեդետտո Մարչելլո երաժշտանոցում։ Վենետիկ գնալիս «Մոնտենեգրո» նավում ծանոթացել է Կոստան Զարյանի հետ, և նրանք ամուսնացել են 1912 թվականին։ Վերադառնալով Կ. Պոլիս՝ դասավանդել է ամերիկյան քոլեջում, հանդես եկել համերգներով։ 1916-1921 թվականներին բնակվել է Իտալիայում։

1921-1922 թվականներին Կ. Պոլիս վերադառնալուց հետո, 1922 թվականին ընտանիքի հետ հաստատվել է Հայաստանում։ Երևանի պետական կոնսերվատորիայում դասավանդել է դաշնամուր, հարմոնիա և երաժշտության տեսություն։ Հանդես է եկել նաև մենահամերգներով։ 1924 թվականին վերադարձել է Եվրոպա, ունեցել համերգներ։ 1929 թվականին Կ. Զարյանը հեռացել է Թագուհի Զարյանից և ամուսնացել ամերիկացի նկարչուհի Ֆրանսիս Բրուքսի (1900-1963 թվականներ) հետ։ Կյանքի վերջին տարիներին Թագուհի Զարյանը մանրամասն գրի է առել գրողի և իր համատեղ կյանքի հանգամանալից պատմությունը, ինչպես նաև գրողի կյանքի 1930 թվականից հետո ընկած ժամանակի դեպքերն ու իրադարձությունները։ 1936 թվականին հաստատվել է Հռոմում, որտեղ էլ մահացել է 1962 թվականի հունիսի 10-ին։

## Ընտանիք
* Ամուսին՝ Կոստան Զարյան
* Որդիներ՝ Վահե, Արմեն Զարյաններ
* Դուստր՝ Նվարդ Զարյան

## Ծանոթագրություններ

Կատեգորիա:Թուրքահայ դաշնակահարներ
Կատեգորիա:Իտալահայ դաշնակահարներ
Կատեգորիա:Հայ մանկավարժներ
Պինիլիոս

**Պինիլիոս ** (), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Տիերա դե Կմերոս շրջանի (կոմարկայի) կազմի մեջ։ Զբաղեցնում է 11,89 կմ2 տարածք։ Բնակչությունը կազմում է 16 մարդ (2010 թվականի տվյալներով)։ Գտնվում է պրովինցիայի վարչական կենտրոնից 41 կմ հեռավորության վրա։

## Արտաքին հղումներ
* Официальная страница

Կատեգորիա:Իսպանիայի բնակավայրեր
Կատեգորիա:Լա Ռիոխայի (Իսպանիա) բնակավայրեր
Մանուշակ սովորական

** Մանուշակ սովորական** (), բարդածաղկավորների ընտանիքի բույս խատուտիկ ցեղից։ Ունի երկար ծաղկակոթուններով մանր ծաղիկներ, թույլ ճյուղավորվող, մինչև 40 սմ բարձրությամբ ցողուններ։ Պսակաթերթը բաց մանուշակագույն են։ Պտուղը եռափեղկ տուփիկ է։ Նրանց մակերեսը թեթև կնճռոտված է, փայլուն կամ հազվադեպ փայլոտ։ 1000 սերմը կշռում է 0,5 գրամ։ Ներքին հարկի մոլախոտ է։ Տարածված է Եվրոպայում և Ասիայի չափավոր տաք գոտիներում։

## Աղբյուրներ
* Ռ.Ս.Կարապետյան - «Հայաստանում տարածված մոլախետերի ատլաս», «Լույս» հրատարակչություն, Երևան, 1980

Կատեգորիա:Աստղածաղկավորներ
Կատեգորիա:Եվրոպայի բուսական աշխարհ
Էլի Սաաբ

**Էլի Սաաբ** (, ծնվել է՝ 4 հուլիսի, 1964), երբեմն ճանաչվում է որպես  'ES', լիբանանցի դիզայներ։ Նրա հիմնական արհեստանոցը Լիբանանում է, ունի արհեստանոցներ նաև Միլանում և Փարիզում։

## Վաղ կյանքը
Էլի Սաաբը փայտավաճառի որդի է, ով մեծացրել է հինգ երեխա Դամուրում՝ հարավային ափամերձ Բեյրութի արվարձանում։

## Գործունեություն
1982-ին, Սաաբը 15 աշխատողների հետ թողարկեց իր Բեյրության հիմքով նորաձևության ապրանքանիշը, երբ ինքը 18 տարեկան էր։ Սկզբում իր արհեստանոցը մասնագիտացված էր հարսանյաց ոլորտում, նա կարում էր հարսանյաց զգեստներ օգտագործելով թանկ կտորներ, ժանյակներ, մանր ասեղնագործություններ, մարգարիտներ, բյուրեղներ և  մետաքսաթելեր։Բեյրութում նա համբավ ձեռք բերեց իր թաղամասի կանանց համար զգեստներ արելով, և շուտով համբավը մեծացվեց բարձր դասի կանանց կողմից, ովքեր սկսեցին նկատել նրա ոճերը։

## Անձնական կյանքը
Սաաբը հանդիպեց իր ապագա կնոջը՝ Քլոդինին, երբ նրա մայրը գնեց իր կարած զգեստներից մեկը։ Նրանք ամուսնացան երեք տարի հետո։ Այժմ նրանք երեք որդիների ծնողներ են, ովքեր ապրում են Ժնևում։

Սաաբն ունի երեք տուն Լիբանանում. մի հին տուն Բեյրութի Գեմմայզե տաղամասում, մի տուն Ռաբիեում և շվեյցարական տնակ Ֆաքրայում։ Սեփականություններ ունի նաև Ֆրանսիայում և Շվեյցարիայում։

## Ծանոթագրություններ

Կատեգորիա:Լիբանանցի արվեստագետներ
Կատեգորիա:Հարսանյաց զգեստների դիզայներներ
Գեորգի Նախուցրիշվիլի

**Գեորգի Դավթի Նախուցրիշվիլի** (,  (20) մայիսի 1902 — ?), վրացի խորհրդային դրամատուրգ, Վրացական ԽՍՀ արվեստի վաստակավոր գործիչ (1955)։

## Կենսագրություն
Գեորգի Նախուցրիշվիլին ծնվել է 1902 թվականի մայիսի 7-ին (մայիսի 20)։

Գեորգի Նախուցրիշվիլիի առաջին պիեսը՝ «Նացարկեկիա», որ նա գրել է Բորիս Գամրեկելու հետ համատեղ, բեմադրվել է Թբիլիսիի պատանի հանդիսատեսի թատրոնում 1935 թվականին։ Պիեսը թարգմանվել է նախկին ԽՍՀՄ ժողովուրդների լեզուներով և «Հեքիաթ քաջ Կիկիլի մասին» վերնագրով բեմադրվել է Մոսկվայում, Երևանում, Բաքվում, Տաշքենդում, Գրոզնիում, Սարատովում (1944, Սարատովի պատանի հանդիսատեսի թատրոն, ռեժիսոր՝ Վադիմ Դավիդով), Կալինինսկում (1940, ռեժիսոր՝ Յուրի Կիսելյով)։

Գեորգի Նախուցրիշվիլիի պիեսներից են՝ «Լադո Կեցխովելի» (1938, Բորիս Գամրեկելիի հետ համատեղ), «Կրակի գծում» (1938), «Կոմբլե» (1940), «Աչակունե» (1941), «Բեկում» (1952), «Ցիցամուրի»(1957)։

## Ծանոթագրություններ

Կատեգորիա:Վրացի դրամատուրգներ
Կատեգորիա:Վրացական ԽՍՀ արվեստի վաստակավոր գործիչներ
Pop Is Dead

**Pop Is Dead**, երգ բրիտանական Ռեդիոհեդ ալտերնատիվ ռոք խմբի կողմից։ Թողարկվել է որպես ոչ ալբոմային սինգլ 1993 թվականի մայիսի 10-ին՝ իրենց դեբյուտային Creep սինգլի և Pablo Honey դեբյուտային ալբոմի թողարկումից մի քանի ամիս անց։

"Pop Is Dead"-ը հասել է 42-րդ հորիզոնականին Մեծ Բրիտանիայի սինգլների վարկանշային աղյուսակում 1993 թվականի մայիսին։ Երգը հետագայում ընդգրկվել է Pablo Honey ալբոմի երկու խմբագրումների մեջ։

## Բառերը
Երգի վերնագրային հատվածը՝ Pop Is Dead արտահայտությունը, նվագում է կիթառահար Ջոնի Գրինվուդը խրոմատիկ ռիֆի տեսքով։ Ինչպես նախորդ երգը՝ "Anyone Can Play Guitar"-ը, այս երգը նույնպես քննադատում է մեդիան, ձայնագրման ստուդիաները և փոփ երաժշտությունը, ինչպես նաև ռոք մամուլը և ընդհանուր երաժշտական բիզնեսը։

Թողարկվել են երգի տարբեր տարբերակներ՝ ակուստիկ, էլեկտրականկ և այլն։ Էլեկտրական տարբերակը ավելի ուշ ներառվել է Itch EP-ում։

## Քննադատություն
IGN-ի քննադատ Ֆին Ուայթը նկարագրել է երգը որպես «խելացի և հումորային երգիծանք»։ Իսկ Pitchfork-ի Սկոթ Պլագենհոեֆը երգը համարել է սարսափելի։

Չնայած Մեծ Բրիտանիայի վարկանշային աղյուսակում զբաղեցրած իր հորիզոնականին՝ երգի մասին արվել են հետևյալ քննադատությունները։ Melody Maker-ի խմբագիր Ռոբին Բրեսնարկը գրել է «Եթե նրանք այս երգը ձայնագրեին հիմա, այն կհայտնվեր թոփ 5 երգերի մեջ»։ Երգի թողարկումից 5 տարի անց Ռեդիոհեդի կիթառահար Էդ Օ' Բրայանը երգն անվանել է սարսափելի սխալ։

## Տեսահոլովակ
Երգի տեսահոլովակը, որի ռեժիսորը հանդիսանում է Դվայթ Քլարկը, պատկերում է Թոմ Յորքին ապակե դագաղի մեջ պառկած վամպիրի դերում։ Նրան ուղեկցում են խմբի մյուս անդամները։ Տեսահոլովակը համեմատվում է Նիրվանա խմբի տեսահոլովակների հետ։

## Երգացանկ
# "Pop Is Dead" - 2:13
# "Banana Co. (ակուստիկ)" - 2:27
# "Creep (կենդանի)" - 4:11
# "Ripcord (կենդանի)" - 3:08

## Կազմ
* Թոմ Յորք՝ վոկալ, ակուստիկ կիթառ
* Ջոնի Գրինվուդ՝ էլեկտրական կիթառ
* Էդ Օ'Բրայեն՝ էլեկտրական կիթառ
* Քոլին Գրինվուդ՝ բաս
* Ֆիլ Սելուեյ՝ հարվածային գործիքներ

## Ծանոթագրություններ

## Արտաքին հղումներ
* Երգի ամբողջական բառերը 

Կատեգորիա:Ռոք երգեր
Անատոլի Վասերման

**Անատոլի Ալեքսանդրովիչ Վասերման** (, , ԽՍՀՄ), խորհրդային ճարտարագետ, լրագրող, հրապարակախոս, հեռուստահաղորդավար, քաղաքական մեկնաբան, ինտելեկտուալ խաղերի մասնակից և բազմակի հաղթող։

## Կենսագրություն
Անատոլի Վասերմանը ծնվել է 1952 թվականի դեկտեմբերի 9-ին Օդեսայում։ Ավարտել է Օդեսայի սառնարանային արդյունաբերության տեխնոլոգիական ինստիտուտի, ջերմաֆիզիկայի ֆակուլտետը, ճարտարագետ-ջերմաֆիզիկ մասնագիտությամբ։
Ավարտելուց հետո, 1974 թվականի օգոստոսի 1-ից մինչև 1977 թվականի սեպտեմբերի 30-ը աշխատել է Օդեսայի «Խոլոդմաշ» գիտահետազոտական ինստիտուտի հետազոտական բաժնում՝ որպես ծրագրավորող։ 1977 թվականի հոկտեմբերի 3-ից մինչև 1995 թվականի օգոստոսի 23-ը «Սննդարդավտոմատիկա» () համամիութենական գիտահետազոտական ինստիտուտում՝ որպես ճարտարագետ։
200px|մինի|Անատոլի Վասերմանը և Նուրալի Լատիպովը
1991 թվականի նոյեմբերի 23-ից աշխատում է որպես լրագրող (մասնավորապես 1996—1999 թ. համակարգչային լրագրերում)։ 1995 թվականի սեպտեմբերի 6-ից հանդիսացել է քաղաքական խորհրդատու Նուրալի Լատիպովի հետ նույն խմբում։ 1994 թվականին առաջադրվել է Ուկրաինայի գերագույն Ռադայի պատգամավոր՝ շրջանում գրավելով երկրորդ տեղը։ 2008-2010 թվականներին հանդիսացել է «Իդեա իքս»  գիտահանրամատչելի ամսագրի գլխավոր խմբագիրը։ 2012 թվականի Գերագույն Ռադայի նախընտրական քարոզարշավին հանդիսացել է ժողովրդական պատգամավորի թեկնածու Իգոր Մարկովի վստահված անձը։
Բացի ռուսերենից տիրապետում է անգլերենին, ուկրաիներենին ինչպես նաև բառարանային էսպերատոին։

## Մասնակցությունը ինտելեկտուալ խաղերին
1991 թվականի հունիսի 6-ին առաջին անգամ մասնակցել է ռուսական «Ի՞նչ, Որտե՞ղ, Ե՞րբ» հեռուստախաղին, Վիկտոր Մարախովսկու թիմում, այնուհետև Վիկտոր Մորոխովսկու թիմում, Խելացի ռինգ /:/ խաղում 2001-2002 թվականներին «Իմ խաղը»  հեռուստախաղում տասնհինգ անգամ անընդմեջ հաղթանակ տոնելով 2004 թվականին դառնում է տասնամյակի լավագույն խաղացող։ 2005, 2006, 2010-2012 թվականների ուկրաինական «Իմ խաղը» սպորտային տարբերակի հնգակի հաղթող է։ Մոսկովյան «Իմ խաղը» սպորտային տարբերակի եռակի հաղթող (2008 թվականի մայիսի 1, 2011 թվականի ապրիլի 24, 2013 թվականի մայիսի 2), 2006 թվականի նույն խաղի բրոնզե մրցանակակիր։ 2010 թվականին գիտակների համաշխարհային «Զնատակիադա»  խաղում «Իմ խաղը»-ի արծաթե մրցանակակիր (եզրափակչում զիջել է Իլյա Նովիկովին)։

## Ծանոթագրություններ

## Արտաքին հղումներ
* Персональный сайт А. А. Вассермана 
* Видеоблог Анатолия Вассермана 
* Устройство жилетки Вассермана
* Анатолий Вассерман — Московский Либертариум 
* *Анатолий Вассерман*. «В первый раз социализм пришёл рановато» 
* Анатолий Вассерман на сайте «Своя Игра»
* 

Կատեգորիա:Ուկրաինացի լրագրողներ
Կատեգորիա:Ուկրաինացի ծրագրավորողներ
Կատեգորիա:Գիտակներ
Կատեգորիա:Ուկրաինացի ճարտարագետներ
Կատեգորիա:Ռուս լրագրողներ
Կատեգորիա:Ռուս հրապարակախոսներ
Կատեգորիա:«Ի՞նչ, որտե՞ղ, ե՞րբ» խաղի մասնակիցներ
Կոտե Ճլաիձե

**Կոտե (Կոնստանտին) Ճլաիձե** (, ), վրացի կինոռեժիսոր, սցենարիստ։

## Կենսագրություն
Կոտե Ճլաիձեն ծնվել է 1973 թվականին, Թբիլիսիում, կոմպոզիտոր Գեորգի (Գոգի) Ճլաիձեի ընտանիքում։ 1990-1995 թվականներին սովորել է Թբիլիսիի թատրոնի և կինոյի պետական համալսարանի կինոյի մենեջմենթի ֆակուլտետում, 1996-1998 թվականներին՝ Կինոյի և ռադիոյի ինստիտուտի ռեժիսուրայի բարձրագույն դպրոցում։ 1996-1998 թվականներին ղեկավարել է հեռուստատեսային անձնակազմի համար կրթական համակարգի հասարակական աջակցության ծրագիրը, որից հետո սկսել է նկարահանել ֆիլմեր։ 1998-2000 թվականներին եղել է TBC հեռուստաընկերության տնօրենը, 2002-2004 թվականներին՝ 9-րդ ալիքի տնօրենը։ 2005 թվականից Վրաստանի ազգային կինոկենտրոնում զբաղեցրել է մի շարք պաշտոններ՝
* 2005-2008 - փոխտնօրեն
* 2008-2010 - տնօրեն
* 2010-2014 - կոմերցիոն ֆիլմերի բաժնի ղեկավար
* 2014  - տարածաշրջանային ծրագրերի տնօրեն

2010 թվականին նախաձեռնել և համահեղինակել է «Վրացական ֆիլմերի զարգացման ռազմավարությունը»։

2012 թվականին նրա «Միրզայի ծննդյան օրը» ֆիլմը ներկայացվել է «Ոսկե ծիրան» միջազգային կինոփառատոնի «Կորիզ» ծրագրում։

## Ֆիլմագրություն
### Պրոդյուսեր
* Ռամազ Չխիկվաձե (լիամետրաժ վավերագրական ֆիլմ), ռեժիսոր՝ Ալեքսանդր Ռեխվիաշվիլի 2013 
* Իմ քաղաքը, հեռուստատեսային հաղորդումների շարք, Artarea հեռուստացանց, 2014

### Ռեժիսոր
* Գրազ, 2 րոպե, 2002 
* Միրզայի ծննդյան օրը, 8 րոպե, 2011

### Սցենարիստ
* Գրազ, 2 րոպե, 2002 
* Միրզայի ծննդյան օրը, 8 րոպե, 2011

### Կինեմատոգրաֆ
* Միրզայի ծննդյան օրը, (2011)

## Ծանոթագրություններ

## Արտաքին հղումներ
* Կոտե Ճլաիձեիի մասին imdb.com կայքում
* Konstantine Chlaidze 
* Konstantin Chlaidze on EAVE
* Konstantin Chlaidze on YOUTUBE
* Mirzas Birthday

Կատեգորիա:Անձինք Թբիլիսիից
Կատեգորիա:Վրացի կինոռեժիսորներ
Կատեգորիա:Վրացի պրոդյուսերներ
Կատեգորիա:Վրացի ռեժիսորներ
Կատեգորիա:Վրացի սցենարիստներ
Օթար Կորղալիձե

**Օթար Կորղալիձե** (վրաց.՝ ოთარ კორღალიძე, ), նախկին խորհրդային վրացի ֆուտբոլիստ։

## Կարիերա
### Ակումբային
Ֆուտբոլ սկսել է խաղալ Թբիլիսիի 35-րդ դպրոցում (1970)։

Հանդես է եկել վրացական «Գուրիա», «Դինամո», «Լոկոմոտիվ» և «Տորպեդո» ֆուտբոլային ակումբներում։

1993 թվականի նոյեմբերին ընդամենը 2 խաղ է անցկացրել զալցբուրգյան «Աուստրիա» ակումբում, սակայն չի գրավել մարզիչների ուշադրությունը և շուտով հեռացել է թիմից։ 1993-1994 մրցաշրջանը գրեթե ամբողջությամբ անցկացրել է «Վիներ Սպորտ Քլաբ»-ում։ 1990-ականներին նաև հանդես է եկել ադրբեջանական «Նեֆթչի» և էստոնական «Ֆլորա» ակումբներում։

### Մարզչի
1999 թվականին աշխատել է որպես մարզչի օգնական վրացական Դինամո ակումբում (եղել է Մուրթազ Խուրցալավայի օգնականը)։

1998-1999 մրցաշրջանում եղել է վրացական «Արսենալ» ֆուտբոլային ակումբի գլխավոր մարզիչը։ 1999-2000 մրցաշրջանում մարզել է թբիլիսյան «Թբիլիսի» ակումբը, սակայն 1999 թվականի օգոստոսին հեռանում է «Թբիլիսի» ՖԱ-ից և դառնում է վրացական Դինամոյի գլխավոր մարզիչ։

2000 թվականին մեկնել է Էստոնիա։ 1 խաղ է անցկացրել, որպես «Կուրեսարե» ՖԱ-ի գլխավոր մարզիչ։

Նաև մարզել է Էստոնիայի երիտասարդական հավաքականը և «Ֆլորա» ՖԱ-ն։

## Ծանոթագրություններ

## Արտաքին հղումներ

Կատեգորիա:Դինամո Թբիլիսիի ֆուտբոլիստներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Պուլո Աուրայի ճակատամարտ

1804 թ.-ի փետրվարի 14-ին տեղի ունեցած **Պուլո Աուրայի ճակատամարտը** Նապոլեոնական պատերազմների մի փոքրիկ ծովային առաջադրանք էր, որի ընթացքում մի մեծ Պատվավոր Արևելյան Հնդկաստանի Ընկերության (ՊԱՀԸ) շարասյունը՝ Արևելյան հնդկացիները և լավ զինված առևտրական նավերը ահաբեկում, դուրս քշում ու հետապնդում էին Ֆրանսիական հզոր ծովային էքսկադրիլիային։ Չնայած նրան, որ Ֆրանսիական զորքը ավելի հզոր էր, քան Բրիտանական շարասյունը, այդուհանդերձ Commodore Նաթանիել Դանսի ագրեսիվ տակտիկան ստիպեց Contre Ադմիրալ Շարլզ Ալեքսանդր Դուռանդ Լինոիսին հեռանալ ընդամենը մի կարճատև կրակոցներից հետո։ Դանսը շարունակեց ֆրանսիական ռազմանավերի հետապնդումը՝ քանի դեռ իր շարասյունը վտանգված չէր, որից հետո նա շարունակից՝ դեպի Բրիտանական Հնդկաստան իր անցուղղին։ Հետագայում Լիոնիսը հայտարարեց, թե պահակախումբ չունեցող բրիտանական նավատորմին պաշտպանում էին ութ գծանի շարք կազմած նավերը. հայտարարությունը քննադատվեց այդ ժամանակի սպաների կողմից և հետագայում էլ՝ պատմաբանների։

Ճակատամարտում տեղի ունեցավ ֆրանսիական էսկադրիլիայի ծավալած առևտրական արշավների գործողւթյունների ժամանակ, որոնց առաջնորդում էր Մարենգո նավի տախտակամածին կանգնած Լինոիսը։ Դեռ 1803 թ.-ին, նախքան պատերազմ հայտարարելը, Լինոիսը նավարկել էր դեպի Հնդկական Օվկիանոս՝ կարգադրություն ստանալով՝ Ֆրանսյիական և հոլանդական գաղութներում կայազորներ տեղակայելու և թալանել բրիտանական՝ թույլ պաշտպանված առևտրական նավերը։ Դրանցից ամենահարուստ և առավել նշանակալի թիրախներից էին Չինական Նավատորմը, Արևելյան Indiamen-ի շարասյունը Չինաստանից և հեռավոր արևելքի նավահանգիստները, որոնք իրականացնում էին միլիոնավոր ֆունտ արժողությամբ առևտրական ապրանքներ։ Չնայած, որ այս մեծ նավերին ուղղեկցում էին բազմաթիվ փոքրիկ նավեր, պատերազմի բռնկման մասին լուրերը տեղ հասան միայն Խաղաղ Օվկիանոսում և միակ նավը, որ ի վիճակի էր պաշտպանել նավատորմին, դա փոքրիկ HEIC-ն էր՝ զինված բանակի բրիգադայիններով։ Մինչ Լինոիսը խարիսխ էր գցել Ջավայի Բատավիայում, հոլանդացի լրտեսները տեղեկացան Լինոիսի նավատորմի շարժման ուղղության և Կանտոնից հեռանալու օրվա մասին։ 1803 թ.-ի դեկտեմբերին Լինոիսը նավարկեց՝ հայտնաբերելու շարասյանը՝ ի վերջո հայտնաբերելով այն փետրվար ամսվա սկզբնամասում։

Չնայած նրան, որ ոչ մի ռազմանավ պաշտպանված չէր, Commodore Դանսը գիտեր, որ դիտորդները կարող են տարածության վրա սխալված լինեն՝ տարածության մեջ բաց չնկատելով մեծ Արևելյան Indiamen-ին։ Նա բարձրացրեց դրոշները, որը վկայում էր, որ իր նավատորմը, ներառած Թագավորական Ռազմածովային էսկադրիլիան, որն այդ ժամանակ իր հերթին գործողություններ էր իրականացնում Հնդկական Օվկիանոսում, և ձևավորվեց ճակատամարտի շփման գիծը։

Կատեգորիա:Մեծ Բրիտանիայի ծովամարտեր
Կատեգորիա:Ճակատամարտեր Հնդկական օվկիանոսում
Վերջինը Սաբուդարայից

**Վերջինը Սաբուդարայից** (), 1958 թվականին Վրացֆիլմ կինոստուդիայում նկարահանված գեղարվեստական կատակերգական ֆիլմ։

## Սյուժե
Ֆիլմը պատմում է մի երիտասարդի մասին, ով ապրում է Վրաստանի լեռնային գյուղերից մեկում։ Գյուղի բնակիչները մեկը մյուսի հետևից տեղափոխվում են քաղաք, և լեռնային գյուղը գրեթե դատարկվել է։ Երիտասարդը, սակայն, սիրում է գյուղի կյանքը, նրան դուր է գալիս ապրել այստեղ՝ իր հոր՝ Սաչինոյի կողքին, ով բրուտ է։ Սակայն երիտասարդն իմանում է, որ իր սիրած աղջկա ընտանիքը տեղափոխվում է Քութայիս։ Եվ այդ ժամանակ նա որոշում է փախչել տնից և գնալ քաղաք։

## Դերերում
* Բելա Մարիանաշվիլի - *Տեբրոլե*
* Իմեդա Կախիանի - *Գոգիտա*
* Գիվի Թոխաձե - *Ուշանգի*
* Սեսիլիա Թաղաիշվիլի - *Էլպիտե*
* Իպոլիտ Խվիչիա - *Ալմասխան*
* Նոդար Մգալոբլիշվիլի

## Հետաքրքիր փաստեր
Ֆիլմում հնչում է Ռևազ Լագիձեի «Գոգով, գոգով, մե շանս մետի ջեր առավին մկվարեբիա» (Սիրելիս, կյանքում ես այսպես դեռ ոչ ոքի չեմ սիրել) երաժշտությունը։

## Մրցանակներ
Համամիութենական կինոփառատոնի երկրորդ մրցանակ, 1958 թվական։

## Ծանոթագրություններ

## Աղբյուրներ
* «Վերջինը Սաբուդարայից» ֆիլմը Internet Movie Database կայքում
* «Վերջինը Սաբուդարայից» ֆիլմը kinopoisk.ru կայքում

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:«Վրացֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Շոթա Մանագաձեի ֆիլմեր
Կատեգորիա:Վրացական ֆիլմեր
Կատեգորիա:Վրացերեն ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:1950-ականների խորհրդային ֆիլմեր
Փոշի

մինի|Փոշով լցված տարածություն
**Փոշի**, օրգանական կամ հանքային ծագմամբ կոշտ, մանր մասնիկներ։ Փոշուն են վերաբերում միջին տրամագծով մասնիկները՝ սկսած միկրոնի մասնիկից մինչև առավելագույնը ՝ 0,1մմ։ Ավելի խոշոր մասերը նյութը փոխակերպում են ավազի, որն ունենում է 0,1-5մմ չափեր։ Հեղուկի ազդեցության տակ փոշին վերածվում է կեղտի։

## Տնային փոշի
Տնային փոշում կարող են տեղ գրավել այսպես կոչված տնային փոշու տիզերը, որոնք նեխակերներ են հանդիսանում։ Նեխակերը գործնականում անվնաս է, այն չի փչացնում մթերքները և վարակիչ հիվանդություններ չի փոխանցում, ինչպես դրանք անում են օրինակ՝ մկները, առնետները, ճանճերն ու տարականները։ Տիզերը, ի տարբերություն տարականների և մրջյունների, չեն տարածում նաև պորտաբույծների ձվերը։ Սակայն տնային փոշու տիզերի կենսագործունեությանը նպաստող մթերքները շատ հաճախ ալերգիկ երևույթների և ասթմայի առաջացման պատճառ են հանդիսանում։
Լուսամուտներն ու դռները փակած բնակարանում, 2 շաբաթվա ընթացքում, հատակի 1քառ․ սմ մակերեսին և կահույքի հորիզոնական մակերեսին նստում են 12 հազար փոշու մասնիկներ։ Այդ փոշում կա 35% հանքային տարրեր, 12% գործվածքի և թղթե թափոններ, 19 % կաշվե թեփիկ, 7 % ծաղկային փոշի, 3 % մրի և ծխի մասնիկներ։ Մնացած 24 %֊ը անհայտ ծագման տիեզերական փոշի է։ Համակարգչային մոդելավորման ընթացքում Արիզոնայի համալսարանի գիտնականները պարզել են, որ հետազոտված վայրերում փոշու մի մասը մարդու կյանք է ներխուժում ոչ թե կեղտոտ կոշիկի, հագուստի և այլնի միջոցով, այլ օդի հետ միասին.։

## Փոշու պայթյուններ
Փոշու մեծ ծավալով պայթյունները քիմիական արդյունաբերության հիմնական վտանգներից են հանդիսանում և տեղի են ունենում սահմանափակ տարածություններում (շինությունների ներսում, տարբեր սարքավորումներում, հանքավայրերում)։ Փոշու պայթյուններ հնարավոր են ալյուրաղացման արդյունաբերությունում, հացահատիկների շտեմարաններում (ալրային փոշի)՝ ներկանյութերի, շաքարի և այլ փոշենման կերակրատեսակների հետ փոխզդեցության արդյունքում, ինչպես նաև պլաստիկ նյութերի, դեղահաբերի 
արտադրության մեջ, տեքստիլ արդյունաբերության մեջ։

## Ծագում
Քամին հողից բարձրացնում է փոշին, բույսերը տարածում են փոշու մասնիկները, հրաբուխները դուրս են մղում մոխիրը և այլն։

## Փոշու ազդեցությունը կլիմայի վրա
Մթնոլորտում փոշու առկայությունը մեծ ազդեցություն է ունենում կլիմայի վրա։ Փոշու մասնիկները կլանում են արևային ճառագայթման մի մասը, ինչպես նաև նպաստում են ամպերի ձևավորմանը՝ հանդիսանալով թունային կուտակիչներ։

## Տես նաև
*Տիեզերական փոշի
*Հացահատիկային փոշի
*Փոշեկուլ

## Ծանոթագրություններ

Կատեգորիա:Աղբ
Կատեգորիա:Կենցաղ
Կատեգորիա:Նյութեր
Ֆուձիյոսիդա

**Ֆուձիյոսիդա ** () քաղաք Ճապոնիայում, գտնվում է Յամանասիի պրեֆեկտուրայում։ Քաղաքի մակերեսը կազմում է 121,83 կմ², բնակչությունը՝ 49 055 մարդ (2014), բնակչության խտությունը՝ 402,65 մարդ/կմ²։

## Աշխարհագրագան դիրք
Քաղաքը գտնվում է Հոնսյու կղզու վրա, Յամանասի պրեֆեկտուրայում, Տյուբույի շրջանում։ Սահմանակից է Կոֆու, Մինամիարուպուսու քաղաքների հետ.

## Ծանոթագրություններ

Կատեգորիա:Ճապոնիայի քաղաքներ
Միրզայի ծննդյան օրը

**«Միրզայի ծննդյան օրը»** (), 2011 թվականին ռեժիսոր Կոտե Ճլաիձեի նկարահանած վրացական ֆիլմ։

2012 թվականին ֆիլմը ներկայացվել է «Ոսկե ծիրան» միջազգային կինոփառատոնի «Կորիզ» ծրագրում։

## Սյուժե
13-ամյա Միրզային շատ է գրավում հակառակ սեռը, ինչպես իր տարիքի ցանկացած տղայի։ Միրզային հաճախ նեղացնում ու վրան ծիծաղում են։ Իր ծննդյան օրը նա երկու «հերոսական» քայլ է կատարում. հաղթում է վազքի մրցմանը և դրամական պարգևն օգտագործում իր երազանքների կնոջը՝ Նանա անունով մարմնավաճառուհուն այցելելու համար։

## Ծանոթագրություններ

## Արտաքին հղումներ
*Ֆիլմը imdb.com կայքում

Կատեգորիա:2012 ֆիլմեր
Կատեգորիա:Վրացական ֆիլմեր
Տեքստային խմբագրիչ

**Տեքստային խմբագրիչը** առանձին համակարգչային ծրագիր է կամ ծրագրախմբի բաժին է (օրինակ՝ ինտեգրած միջավայրի գործարկման սկզբնական կոդի խմբագրիչ կամ բրաուզերի մուտքի պատուհան), նախատեսված տեքստային տվյալների ստեղծման և փոփոխման համար ընդհանրապես և տեքստային ֆայլերի՝ մասնավորապես։

Տեքստային խմբագրիչները թույլատրում են տեքստ ներմուծել, խմբագրել, ձևավորել, պահպանել ու տպել։ Տեքստը իմաստով ու շարահյուսորեն կապակցված ասույթ է։ 

Տեքստային խմբագրիչը նախատեսված է ինտերակտիվ ռեժիմում տեքստային ֆայլերի հետ աշխատանքի համար։ Դրանք թույլ են տալիս դիտել տեքստային ֆայլերի բովանդակությունը, կատարել բազմապիսի գործողություններ՝ տեղադրում, հեռացում, տեքստի պատճենում, ենթատեքստային որոնում և փոխարինում, տողերի դասակարգում, նշանների կոդերի դիտում, կոդավորման վերափոխում, տպում և այլն։

Հաճախ ինտերակտիվ տեքստային խմբագրիչները պարունակում են լրացուցիչ գործառույթներ, որոնք ուղղված են խմբագրման գործողությունների ավտոմատացմանը (ստեղների սեղմման հաջորդականությունից սկսած մինչև ներդրված լիարժեք ծրագրավորման լեզուներ) կամ տեքստային տվյալները արտածում են հատուկ կերպով (օրինակ՝ շարահյուսության նշագրում)։

Շատ տեքստային խմբագրիչներ հանդիսանում են սկզբնական կոդի խմբագրիչներ, այսինքն ուղղված են տարբեր համակարգչային լեզուների ծրագրերի տեքստերի հետ աշխատանքին։

## Տեքստային խմբագրիչների տեսակները

Տողային տեքստային խմբագրիչը ( ) տեքստի հետ աշխատում է որպես համարակալված տողերի հաջորդականություն, կատարելով գործողություններ նշված տողերի տեքստի հետ. Այդպիսի խմբագրիչի օրինակ է MS-DOS-i կազմում գտնվող edlin-ը։

Ենթատեքստային խմբագրիչը (), որի օրինակ կարող է հանդիսանալ ECCE (), կատարում է գործողություններ տեքստի հետ ընթացիկ դիրքից։

Էկրանային տեքստային խմբագրիչը թույլ է տալիս օգտագործողին տեքստում տեղափոխել նշիչը ստեղների կամ մուտքային այլ սարքերի օգնությամբ։

## Տեքստային պրոցեսորներ

Տեքստային պրոցեսորներն ձևավորում և ձևաչափում են տեքստը, ներդնում են նրանցում կողմնակի օբյեկտներ (տառատեսակներ, աղյուսակներ, բանաձևեր, գրաֆիկներ և այլն) և բնորոշվում են WYSIWYG-ռեժիմների առկայությամբ։ Քանի որ տեքստային ձևաչափում նախատեսված չէ տեքստի ձևավորման մասին տեղեկության պահպանման համար, տեքստային պրոցեսորներն աշխատում են կամ ֆայլերի հետ, որոնցում տեքստերը ներկայացվում են HTML-ի նման ինչ-որ լեզվի շրջանակներում, կամ սեփական երկուական ձևաչափի ֆայլերով։Տեքստային պրոցեսորները սովորական տեքստային խմբագրիչների համեմատ առավել լայն հնարավորություններ են տրամադրում քերականության ստուգման միջոցներ,աղյուսակների և ցուցակների ներկառուցում և այլն։

## Տես նաև
*Տեքստային խմբագրիչներ

## Գրականություն
*Տեքստային խմբագրիչներ - իմդպրոց․ամ
*Orthodox Editors as a Special Class of Advanced Editors
Բազմանդամ

մինի|7 աստիճանի բազմանդամի գրաֆիկը
**Բազմանդամ** (կամ **պոլինոմ** -շատ և  – անուն), միանդամների գումար է կամ ֆորմալ տեսքի հետևյալ գումարը՝
: \sum_I c_I x_1^{i_1}x_2^{i_2}\cdots x_n^{i_n}, որտեղ
:* I=(i_1,i_2,\dots,i_n), ոչ բացասական ամբողջ թվերի խումբ, որոնք նշված են ինդեքսներով
:* c_I - թիվ, որով նշված է բազմանդամի գործակիցը՝ կախված միայն I ինդեքսից
Մասնավորապես, մեկ փոփոխականից կախված բազմանդամը իրենից ներկայացնում է հետևյալ տեսքի գումար
: c_0 + c_1x^1 + \dots + c_mx^m, որտեղ
:* c_i-ֆիքսված գործակիցներ
:* x-փոփոխական

Բազմանդամի օգնությամբ սահմանվում են հանրահաշվական հավասարում և հանրահաշվական ֆունկցիա հասկացությունները։

## Ուսումնասիրություն և կիրառում
Պոլինոմ հավասարումների ուսումնասիրությունը և դրանց լուծումը, թերևս, հանրահաշվի հիմնական օբյեկտ չէ։ Բազմանդամների ուսումնասիրության հետ կապված է մաթեմատիկական ձևափոխությունների մի ամբողջ շարք․ զրոյի, բացասական, ապա և կոմպլեքս թվերի ներմուծումը և դիտարկումը, ինչպես նաև խմբերի տեսության ի հայտ գալը՝ որպես մաթեմատիկայի առանձին բաժին և անալիզում հատուկ ֆունկցիաների դասակարգումը։

Հաշվարկների տեխնիկական պարզությունը՝ կապված բազմանդամների հետ, համեմատ ավելի բարդ դասի ֆունկցիաների հետ, ինչպես նաեւ այն փաստը, որ բազմանդամների բազմությունը խիտ է անընդհատ ֆունկցիաների տարածության մեջ Էվկլիդյան տարածության ենթաբազմությունների վրա (տե՛ս Վեյերշտրասի մոտարկման թեորեմը) նպաստել են մաթեմատիկական անալիզում ընդլայնման մեթոդների զարգացմանը շարքերում և պոլինոմ ինտերպոլյացիաներում։
Բազմանդամները նաև առանցքային դեր են խաղում հանրահաշվական երկրաչափությունում, որի օբյեկտներ են հանդիսանում բազմությունները, որոնք սահմանված են որպես բազմանդամի համակարգի լուծումներ։ Բազմանդամների բազմապատկման ժամանակ գործակիցների ձևափոխությունների հատուկ հատկությունները կիրառվում են հանրահաշվական երկրաչափությունում, հանրահաշվում, մաթեմատիկայի այլ բաժիններում՝ կոդավորման համար։

## Սահմանումներ
* x_1^{i_1}x_2^{i_2}\cdots x_n^{i_n} տեսքի բազմանդամն անվանում են միանդամ կամ I=(i_1,\dots,\,i_n) մուլտիինդեքսի մոնոմ։
* Միանդամը, որը համապատասխանում է I=(0,\dots,\,0), անվանում են ազատ անդամ։
* c_I x_1^{i_1}x_2^{i_2}\cdots x_n^{i_n} ոչ զրոյակամ միանդամի լրիվ աստիճան կոչվում է |I|=i_1+i_2+\dots+i_n ամբողջ թիվը։
* I մուլտիինդեքսների բազմությումը, որոնց համար c_I գործակիցները ոչ զրոյական են, կոչվում է բազմանդամի կրող, իսկ նրա ուռուցիկ պատյանը՝ Նյուտոնի բազմանիստ։
* Բազմանդամի աստիճան անվանում են բազմանդամը կազմող միանդամների աստիճաններից ամենամեծը։
* Բազմանդամը, որը հանդիսանում է 2 մոնոմների գումար, կոչվում է երկանդամ կամ բինոմ։
* Բազմանդամը, որը հանդիսանում է 3 մոնոմների գումար, կոչվում է եռանդամ։

Կատեգորիա:Հանրահաշիվ
Կատեգորիա:Տարրական ֆունկցիաներ
Լեռնային հիվանդություն

**Լեռնային հիվանդություն** կամ **բարձունքային հիվանդություն**, բարձրալեռնային շրջաններին բնորոշ հիվանդություն, որը հիմնականում պայմանավորված է թթվածնային անբավարարությամբ (հիպոքսիա)։ Լեռնային հիվանդության ախտանիշների ի հայտ գալը կախված է հիմնականում տեղանքի բացարձակ բարձրությունից, աշխարհագրական լայնությունից և յուրաքանչյուր մարդու օրգանիզմի կլիմայավարժեցումից։ Բարձր լեռներում մարդու օրգանիզմի կլիմայավարժեցումը տևում է մի քանի օր։

Ավելի քան 4000 մ բարձրանալիս մարդու աշխատունակությունը նվազում է 20%-ով, իսկ 5500մ բարձրության վրա՝ գրեթե 50%-ով։

## Նկարագրություն
Բարձունքային հիվանդությունը սկիզբ է առնում առանձին օրգանների, համակարգերի, առաջին հերթին կենտրոնական նյարդային համակարգի բջիջների գործունեության խախտման ժամանակ, որն առաջանում է թթվածնային քաղցի՝ թերթթվածնարյունության՝ հիպօքսիայի պատճառով։ Մինչև 3000 մ բարձրության վրա օրգանիզմում թթվածնային անբավարարությունը փոխհատուցվում է թոքային գազափոխանակության ուժեղացմամբ (շնչառության հաճախացում և խորացում), էրիթրոցիտների, հեմոգլոբինի քանակության մեծացմամբ և արյան հոսքի արագացմամբ։ Ծովի մակերևույթից 3–4 կմ–ից ավելի բարձրության վրա հիպօքսիան խորանում է։ Շրջապատող օդում թթածնի անբավարարությունը թոքերում առաջացնում է թթվածնի մասնակի ճնշման զգալի անկում և նվազեցնում զարկերակային արյան թթվածնային հագեցածությունը։ Բարձունքային հիվանդության բնորոշ ախտանիշներն են՝ հևոց, սրտխփոց, գլխապտույտ, աղմուկ ականջներում, գլխացավ, սրտխառնոց, մկանային թուլություն, քրտնարտադրություն, աշխատունակության անկում, քնկոտություն, տեսողության վատացում ևն։ Ախտանշանների զարգացումը կրում է փուլային բնույթ և կախված է բարձրանալու արագությունից և օրգանիզմի մարզվածության աստիճանից։ 6–8 կմ բարձրության վրա հիվանդագին ախտանիշները դառնում են խիստ վտանգավոր։ Ծովի մակերևույթից 8,5–9 կմ այն սահմանն է, որից ավելի մարդն առանց թթվածնային հարմարանքների ի վիճակի չէ բարձրանալ։ Բուժումը՝ բարձրությունից իջեցում, սրտային դեղամիջոցներ, մուգ թեյ կամ սուրճ, ծանր դեպքերում՝ թթվածնի ներշնչում։ Կանխարգելումը՝ բարձրություններ բարձրանալիս, հատուկ սարքերի օգնությամբ թթվածնի ներշնչում։ Բարձունքային հիվանդության տարատեսակներից է լեռնային հիվանդությունը, որի առաջացմանը նպաստում են ոչ միայն թթվածնի անբավարարությունը, այլև ֆիզիկական հոգնածությունը, սառեցումը, ուլտրամանուշակագույն ճառագայթումը և այլն։ Բարձունքային կլիմայավարժեցումը թուլացնում է ախտանշանները։

## Ծանոթագրություններ

Կատեգորիա:Ալպինիզմ
Կատեգորիա:Լեռներ
Կատեգորիա:Հիվանդություններ այբբենական կարգով
Կատեգորիա:Մասնագիտական հիվանդություններ
Ամպեր-ժամ

thumb|upright=0.9|Վերալիցքավորվող մարտկոցներ

**Ամպեր-ժամ** (Ա·ժ), էլեկտրական լիցքի արտահամակարգային չափման միավոր, գլխավորապես օգտագործվում է մարտկոցների ունակության բնութագրման համար։
Ելնելով ֆիզիկական իմաստից, 1 ամպեր-ժամը այն էլեկտրական լիցքն է, որն անցնում է հաղորդչի լայնական հատույթով մեկ ժամում, երբ հաղորդչում հոսանքի ուժը 1 Ամպեր է։
 
Տրված 1 Ա·ժ ունակությամբ լիցքավորված մարտկոցը տեսականորեն կարող է ապահովել 1 Ամպեր հոսանք 1 ժամում (կամ օրինակ՝ 10 Ա՝ 0, 1 ժամում, կամ 0, 1 Ա՝ 10 ժամում)։

Գործնականում մարտկոցի ունակությունը հաշվում են՝ ելնելով մինչև վերջնական լարման հասնելու 20 ժամանոց ցիկլից։ Ավտոմեքենաների մարտկոցների համար այն 10, 8 Վ է։ Օրինակ, մարտկոցի վրա գրված «55 Ա·ժ» պիտակավորումը նշանակում է, որ այն կարող է արտադրել 2, 75 Ամպեր հոսանք 20 ժամվա ընթացքում, ընդ որում լարումը սեղմակներում չի իջնի 10, 8 Վ-ից։
Հաճախ նաև օգտագործվոմ է ածանցյալ միավոր՝ միլի Ամպեր-ժամ (մԱ·ժ), որն ընդհանրապես օգտագործվում է փոքր ունակությամբ մարտկոցների համար։

Ամպեր-ժամով չափվող մեծությունը կարելի է արտահայտել Միավորների միջազգային համակարգի միավորով՝ Կուլոնով։ Քանի որ 1 Կլ/վ հավասար է 1 Ա, հետևաբար ժամը դարձնելով վայրկյաններ, կստանանք, որ մեկ Ամպեր-ժամը հավասար է 3600 Կլ։

## Անցումը Վատտ-ժամի
Հաճախ մարտկոցների արտադրողները տեխնիկական բնութագրականների վրա նշում են միայն պահուստային լիցքը մԱ·ժ, մյուսները՝միայն պահուստային էներգիան Վտ·ժ։ Երկու բնութագրականներն էլ կարող են կոչվել «ունակություն» (չշփոթել էլեկտրական ունակության հետ, որը բնութագրում է հաղորդչի լիցք կուտակելու հատկությունը և չափվում է ֆարադներով)։ Պահուստային լիցքով հաշվել պահուստային էներգիան ընդհանուր դեպքում հեշտ չէ. պահանջվում է ակնթարթային հզորության ինտեգրում, որը կատարում է մարտկոցը աշխատանքի ընթացքում։ Եթե մեծ ճշտություն պետք չէ, կարելի է ինտեգրման փոխարեն օգտվել լարման և օգտագործվող հոսանքի ուժի միջին արժեքներից և օգտվել բանաձևից, որը հետևում է այն բանից, որ 1 Վտ = 1 Վ · 1 Ա։
 
1 Վտ·ժ = 1 Վ · 1 Ա·ժ։
Այսինքն պահուստային էներգիան (Վտ·ժ) մոտավորապես հավասար է պահուստային լիցքի (Ա·ժ) լարման միջին արժեքի(Վ) արտադրյալին
։

## Օրինակ
Սարքի տեխնիկական առանձնահատկությունների մեջ նշված է, որ մարտկոցների «ունակությունը» (պահուստային լիցքը) հավասար է 56 Ա·ժ, աշխատքանքային լարումը՝ 15 Վ։ Այդ դեպքում «ունակությունը» (պահուստային էներգիան) հավասար կլինի 56·15 = 840 Վտ·ժ (≈3 ջոուլ|ՄՋ)։

Մարտկոցների հաջորդական միացման դեպքում «ունակությունը» չի փոխվում, իսկ զուգահեռ միացման դեպքում դրանք գումարվում են։

* 3.3v 1000 mAh + 3.3v 1000 mAh = 6.6v 1000 mAh — հաջորդական միացում
* 3.3v 1000 mAh + 3.3v 1000 mAh = 3.3v 2000 mAh — զուգահեռ միացում։

## Ծանոթագրություններ

## Գրականություն
* Г. Д. Бурдун, В. А. Базакуца. Единицы физических величин. Справочник — Харьков: Вища школа, 1984

Կատեգորիա:Էլեկտրական լիցքի չափման միավորներ
Ծովահենը (վեպ)

**Ծովահենը** (), Վալտեր Սքոթի պատմական վեպ, տպագրվել է 1822 թվականին։ Սյուժեն հեռակա ձևով հիմնված է ծովահեն Ջոն Գոուի կենսագրության վրա, որը վեպում կերպավորված է կապիտան Կլիվլենդ անունով։ Գործողությունները տեղի են ունենում 1700 թվականին շոտլանդական կղզիներում, ուր Սքոթը այցելել էր 1814 թվականին։

Վեպը հանդիպեց իրարամերժ կարծիքների՝ Edinburgh Magazine-ում դրական, Edinburgh Review-ում բացասական։ Չնայած դրան՝ այն կոմերցիոն հաջողություն ունեցավ և մնաց գրողի՝ 19-րդ դարի ամենանշանավոր վեպերից։

## Ստեղծման պատմությունը
Սքոթի հրատարակիչ Արչիբալդ Կոնստեբլը գրողին առաջարկում է վեպի նոր անուն՝ «Բուկանյեր» () և նոր թեմա։ Կոնստեբլը խորհուրդ է տալիս գրել երեք կոմիսարների արկածների մասին, ովքեր գերի էին ընկել ծովահենների մոտ և ովքեր պատասխանատու էին թագավոր Կառլ Առաջինի մահվան համար։ Սքոթը համաձայնում է ծովահենին դարձնել գլխավոր հերոս, բայց մնացած առաջարկները մերժում է:Դրա փոխարեն նա որոշում է հենվել երկու շաբաթ շոտլանդական կղզիներում լինելու իր հուշերի վրա։ Վեպի նախաբանում Վալտեր Սքոթը գրում է.

Գրողը փորձել է հնարավորինս շատ իմանալ կղզիների բնակիչների մտածելակերպի, շարժուձևի, տնտեսության մասին, ինչպես նաև լսել է ծովահեն Ջոն Գոուի պատմությունը։ Վեպը ավարտել է 1821 թվականին։

## Կերպարները
*Բեզիլ Մերթոն (Basil Mertoun)
*Մորդոն Մերթոն (Mordaunt Mertoun)
*Մագնուս Թրոյլ (Magnus Troil)
*Մինա և Բրենդա (Minna, Brenda)
*Էրիկ Սքեմբիսթեր (Eric Scambester)
*Ուլա Թրոյլ, նաև Նորնա (Ulla Troil, Norna)
*Տրիպտոլեմուս Յելոուլի (Triptolemus Yellowley)
*Բրայս Սնեյսֆութ (Bryce Snailsfoot)
*Քլոդ Հոլկրո (Claud Halcro)
*Քլեմենտ Քլիվլենդ (Clement Cleveland)
*Ջոն Բանս (John Bunce)

## Արձագանքներ
Ջեյմս Ֆենիմոր Կուպերը, որն ուներ ծովային ծառայության փորձ, կարդալով «Ծովահենը», եկավ այն եզրակացության, որ Սքոթը ընդհանրապես գլուխ չի հանում ծովային գործից։ Որպեսզի ապացուցի, որ ծովային թեմայով կարելի է գրել ավելի հետաքրքիր գործեր, նա ստեղծեց «Լոցման կամ ծովային պատմություն» վեպը։

## Ծանոթագրություններ

Կատեգորիա:1822 վեպեր
Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Պատմական վեպեր
Կատեգորիա:Վալտեր Սքոթի ստեղծագործություններ
Կատեգորիա:Վալտեր Սքոթի վեպեր